ZMLUVA O DIELO 
na uskutočnenie stavebných prác a súvisiacich dodávok

„Giraltovce, obnova a prístavba ZŠ na ulici Budovateľská č.164-Pavilón A“

uzavretá podľa § 536 a nasl. Obchodného zákonníka ako výsledok verejného obstarávania v zmysle zákona NR SR č.343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov  
Čl. 1.	Zmluvné strany

Objednávateľ:	Mesto  Giraltovce 
                                          Mestský úrad Giraltovce
	Dukelská 75
	087 01 Giraltovce 
Zastúpený:	Mgr. Ján Rubis 
	primátor mesta
Zástupca na rokovanie
vo veciach:
a)	zmluvných:	Mgr. Ján Rubis, primátor mesta
b)	technických:	Ing. Emil Mati
IČO: 	321 982
Bankové spojenie: 	18723-522/0200, variabilný symbol 12345
DIČ:                                   2020778760

a

Zhotoviteľ: 	                          
                                                                                                                		
Štatutárny orgán:              	
Zástupca na rokovanie 
vo veciach:
a)	zmluvných: 	       
technických: 	 

IČO:                                           
DIČ:                                  
IČ DPH:                            
Bankové spojenie: 	                           
Číslo účtu:                                       
Spoločnosť zapísaná:    	 

Čl. 2.	Východiskové podklady a údaje
2.1.	Východiskové údaje:
Názov stavby: „Giraltovce, obnova a prístavba ZŠ na ulici Budovateľská č.164-Pavilón A“
Miesto stavby:   Ulica Budovateľská Giraltovce, parcely č. KN 820, 267 k.ú. Giraltovce.
2.1.1.	Investor (stavebník): 	Mesto Giraltovce,  Dukelská 75, 087 01 Giraltovce
Čl. 3.	Predmet zmluvy
3.1.	Predmetom zmluvy je uskutočnenie stavby uvedenej v čl. 2, bod 2.1 podľa projektovej dokumentácie a oceneného výkazu výmer zhotoviteľom v súlade s podmienkami stavebného povolenia č.300/2006 zo dňa 30.08.2006, jeho predĺženia platnosti č.363/2008 zo dňa 08.07.2008 a ďalšieho jeho predĺženia platnosti č.KRA-2018/90-OcÚ Bi, ktoré určujú  charakteristiku diela.
3.2.	Zhotoviteľ zabezpečí kompletnú realizáciu stavebných prác a súvisiacich dodávok v rozsahu  výkazu výmer uvedeného v prílohe č. 1 k zmluve a podľa projektovej dokumentácie, jej technických správ, výkresov, výpočtov, podľa podmienok vydaných príslušným stavebným úradom, podľa  platných STN a zabezpečí revízne správy v tých prípadoch, kde to vyžaduje vyhláška č. 718/2002 Z. z. na zaistenie bezpečnosti a ochrany zdravia pri práci, bezpečnosti technických zariadení v znení neskorších predpisov. 
3.3.	Zhotoviteľ zabezpečí potrebnú dielenskú a výrobnú dokumentáciu podľa požiadaviek uvedených v projekte a po odsúhlasení projektantom zabezpečí jej kompletnú realizáciu na vlastné náklady.
3.4.	Zhotoviteľ sa zaväzuje vykonať dielo vo vlastnom mene a na vlastnú zodpovednosť.
3.5.	Objednávateľ sa zaväzuje, že riadne dokončený predmet zmluvy prevezme za podmienok stanovených v článkoch č.4 a 6 zmluvy a zaplatí za jeho zhotovenie dohodnutú cenu podľa článku č.5 zmluvy.
Čl. 4.	Lehota realizácie
4.1.	Lehota ukončenia realizácie predmetu zmluvy je najneskôr do 3 mesiacov od uzatvorenia zmluvy a nadobudnutia jej účinnosti.
4.2.	Začiatok realizácie prác je najneskôr do 5 dní od nadobudnutia účinnosti zmluvy, ak sa obe zmluvné strany nedohodnú ináč. 
4.3.	Ak zhotoviteľ pripraví dielo na odovzdanie pred dohodnutým termínom, zaväzuje sa objednávateľ toto dielo prevziať aj v skoršom ponúknutom termíne. 
4.4.	Dodržanie lehoty realizácie zo strany zhotoviteľa je závislé od riadneho a včasného spolupôsobenia objednávateľa dohodnutého v  zmluve. Po dobu omeškania objednávateľa s poskytnutím spolupôsobenia nie je zhotoviteľ v omeškaní so splnením záväzku.
4.5.	O prevzatí predmetu zmluvy spíšu zmluvné strany písomný preberací protokol potvrdzujúci splnenie zmluvných povinností zo strany dodávateľa. 
4.6.	O prevzatí predmetu zmluvy spíšu zmluvné strany písomný preberací protokol o odovzdaní a prevzatí verejnej práce, potvrdzujúci splnenie zmluvných povinností zo strany dodávateľa bez drobných nedorobkov a nedostatkov, teda objednávateľ predmet zákazky prevezme len v prípade, ak ten nebude mať chyby, nedorobky a vady.
4.7.	Zhotoviteľ je povinný bez meškania písomne informovať objednávateľa o vzniku akejkoľvek udalosti, ktorá bude mať vplyv na realizáciu predmetu zmluvy  s dôsledkom omeškania alebo predĺženia času plnenia podľa bodu 4.1. 
4.8.	V prípade zmeny projektového riešenia, požadovaného objednávateľom, ktoré si bude vyžadovať zmenu predmetu zmluvy o dielo, sa lehota výstavby predĺži úmerne o dobu potrebnú na realizáciu tejto zmeny. Takáto zmena bude zmluvnými stranami dohodnutá formou písomného dodatku, ktorého súčasťou bude aj aktualizovaný harmonogram postupu prác vypracovaný zhotoviteľom a odsúhlasený objednávateľom. Pre výpočet dĺžky lehoty predĺženia bude použitý nasledovný vzorec, ktorý sa odvíja od objednávateľom odsúhlasenej ceny naviac prác, z titulu zmeny projektového riešenia: 5 000 € s DPH = 1 kalendárny deň, pokiaľ sa zmluvné strany nedohodnú inak. 
Čl. 5.	Cena
5.1.	Celková zmluvná cena za dielo v rozsahu podľa čl. 3  zmluvy je stanovená dohodou zmluvných strán v súlade so zák. č. 18/ 1996 Z. z.  o cenách a vyhláškou č. 87/1996 Z.z. a je doložená zhotoviteľom položkovitým oceneným výkazom výmer, ktorý tvorí prílohu č. 1 k  zmluve.  

5.2.	Celková zmluvná cena za dielo podľa čl. 3 je pevná a nemenná počas celej doby výstavby.
 Celková zmluvná cena obsahuje a pokrýva všetky stavebno-montážne práce a dodávky    materiálov podľa platného projektu stavby a stavebného povolenia.

	EUR	
cena spolu za celý predmet zákazky		
hodnota DPH pri 20 % je		
celková zmluvná cena za dielo		

5.3.	V cene podľa bodu 5.2. zmluvy sú obsiahnuté aj náklady na vybudovanie, prevádzku, údržbu a vypratanie zariadenia staveniska zhotoviteľa, ďalej všetky správy, skúšky, atesty, certifikáty a pod. 
5.4.	Položky stavebných prác a dodávok, v ktorých nie sú uvedené jednotkové ceny, sa objednávateľom pri zhotovovaní stavby neuhradia a budú sa považovať za zahrnuté v iných cenách. 
5.5.	Jednotkové ceny, uvedené v ocenenom výkaze výmer,  sú pre tú istú položku stavebnej práce a dodávky rovnaké pre celú stavbu a sú nemenné.
5.6.	Naviac práce na platný rozsah výkazu výmer a projektu stavby nie je prípustný. V prípade požiadavky objednávateľa na zmenu - rozšírenie predmetu zmluvy sa ceny za práce naviac budú účtovať nasledovne: 
a)	v prípade prác, ktoré  sú uvedené vo výkaze výmer, bude zhotoviteľ účtovať jednotkovú cenu, ktorá zodpovedá cene uvedenej v ocenenom výkaze výmer,
b)	v prípade prác, ktoré nie sú uvedené vo výkaze výmer, bude zhotoviteľ účtovať cenu, podľa smerných cien oceňovacieho nástroja Cenekon platných pre príslušné časové obdobie, v ktorom boli práce naviac realizované,
c)	v prípade prác, ktoré nie sú uvedené pod písm. a, b) tohto bodu, bude zhotoviteľ účtovať cenu vrátane DPH v hodinových zúčtovacích sadzbách vo výške: 
•	stavebný robotník            EUR/hod.  
•	odborný pracovník           EUR/hod.  
•	technický pracovník         EUR/hod. 

5.7.	Vykonávanie všetkých prác naviac s ich finančným ohodnotením v zmysle bodu 5.6 zmluvy oznámi objednávateľ zhotoviteľovi vopred pred ich začatím písomným zápisom v stavebnom denníku. K ich realizácii zhotoviteľ  pristúpi  bezodkladne po podpísaní dodatku k základnej zmluve oboma zmluvnými stranami.
5.8.	Zhotoviteľ sa zaväzuje, že nezrealizované práce a dodávky odsúhlasené objednávateľom, projektantom a stavebným dozorom budú z ceny diela odpočítané a to v cene, v akej sú zahrnuté do rozpočtu.
5.9.	Zmenu ceny za celé dielo z titulu prác naviac bude možné meniť len dodatkom ku základnej zmluve obojstranne odsúhlaseným oboma zmluvnými stranami.
5.10.	    Zmluvná cena je pri dodržaní lehôt výstavby podľa tejto zmluvy dohodnutá do ukončenia stavby, minimálne však do konca roku 2020.
Čl. 6.	Platobné podmienky
6.1.	Objednávateľ neposkytne zhotoviteľovi preddavok ani zálohu na vykonanie prác.
6.2.	Cenu za zhotovenie diela uhradí objednávateľ na základe čiastkových faktúr po predchádzajúcom odsúhlasení realizovaných prác a dodávok objednávateľom, ktoré zhotoviteľ vystaví a odošle objednávateľovi bezprostredne po odsúhlasení súpisu vykonaných prác, a konečnej vyúčtovacej faktúry, ktorú odošle po písomnom odovzdaní a prevzatí diela objednávateľom bez chýb, vád a nedorobkov.  Objednávateľ bude odsúhlasovať súpisy vykonaných prác a dodávok a následne faktúry v lehote  do 3 dní. 
6.3.	Zhotoviteľ musí svoje práce vyúčtovať overiteľným spôsobom. Faktúra musí byť zostavená prehľadne a pritom sa musí dodržiavať poradie položiek a označenie, ktoré je v súlade s oceneným popisom prác podľa zmluvy. Súčasťou je výkaz vykonaných množstiev. Zmeny a doplnky zmluvy je potrebné vo faktúre zvýrazniť a na požiadanie uviesť oddelene.
6.4.	Výkaz množstva vykonaných prác musí byť potvrdený technickým stavebným dozorom objednávateľa. Ku každému súpisu vykonaných prác a dodávok zhotoviteľ predloží platné certifikáty zabudovaných výrobkov. Pred zabudovaním stavebných výrobkov do stavby zhotoviteľ predloží stavebnému dozoru ich kvalitatívne a technické parametre a obchodné meno výrobcov. Tento návrh musí stavebný dozor schváliť v lehote do 3 dní od predloženia návrhu v súlade s projektom a rozpočtom stavby. Platné certifikáty zabudovaných výrobkov, ktoré stavebný dozor schválil,  zhotoviteľ predloží stavebnému dozoru minimálne 2 dni pred zabudovaním do stavby. Tieto skutočnosti budú zapisované do stavebného denníka.

V prípade nedodržania tohto ustanovenia zo strany zhotoviteľa ten vážne poruší túto zmluvu o diele. Objednávateľ má právo:
a)	práce zastaviť a žiadať nápravu alebo, 
b)	bezodkladne odstúpiť od tejto zmluvy bez nároku na úhradu stavebných prác a zabudovaných materiálov, ktoré boli zrealizované bez súhlasu stavebného dozoru alebo, 
c)	práce a dodávky dovoliť za predpokladu, že bude dodržaná kvality stavby, pričom za toto porušenie zhotoviteľ zaplatí pokutu vo výške podľa bodu 11.3 tejto zmluvy.   
Súčasťou procesu schvaľovania súpisov vykonaných prác a dodávok je kontrola kvality stavebných výrobkov, stavebných postupov a kvality stavebných prác prísne v súlade so všetkými časťami projektovej dokumentácie stavby, platnými predpismi, slovenskými a európskymi technickými normami, certifikovaným zatepľovacím systémom a podobne, ako aj v súlade s bezpečnostnými predpismi. Tieto kontroly vykonáva stavebný dozor.
6.5.	Celkové doúčtovanie za zhotovené dielo v zmysle  zmluvy zhotoviteľ vykoná po ukončení prác konečnou faktúrou.
6.6.	Konečnú faktúru zhotoviteľ predloží ku dňu odovzdania a prevzatia predmetu zmluvy alebo jeho dohodnutej časti. Konečná faktúra bude obsahovať súpis uhradených čiastkových faktúr a rozdiel ceny k úhrade podľa dohodnutej ceny vrátane DPH.
6.7.	Zhotoviteľ zodpovedá za správnosť a úplnosť  faktúr, ktoré musia mať náležitosti daňového dokladu v zmysle § 71 ods. 2 zák. č. 222/2004 Z. z. o dani z pridanej hodnoty v znení neskorších predpisov.
6.8.	V prípade, že faktúra nebude obsahovať náležitosti uvedené v  zmluve, objednávateľ je oprávnený vrátiť ju zhotoviteľovi na doplnenie. V takom prípade nová lehota splatnosti, začne plynúť doručením opravenej faktúry objednávateľovi.
6.9.	Cena diela bude zaplatená nasledovne:
a)	 70 % z celkovej ceny stavby zaplatí objednávateľ zhotoviteľovi na základe stavebným dozorom potvrdených súpisov vykonaných prác a dodávok a príslušných vystavených a doručených faktúr objednávateľovi z lehotou splatnosti do 14 dní odo dňa doručenia jednotlivej faktúry. Podmienkou čerpania podielu 70 % z celkovej ceny stavby  je to, aby predmet zákazky bol realizovaný podľa ustanovení tejto zmluvy, najmä bodu 6.4.
b)	Zostatok zmluvnej ceny zaplatí objednávateľ po odovzdaní a prevzatí predmetu zákazky bez chýb a nedorobkov na základe konečnej faktúry v lehote jej splatnosti do 14 dní. V prípade, že splatnosť faktúry pripadne na deň pracovného voľna alebo pracovného pokoja, bude sa za deň splatnosti považovať najbližší nasledujúci pracovný deň za podmienok: 
1.	Predmet zákazky nebude mať akékoľvek chyby, nedorobky a chyby v stavebnej a dokumentačnej časti podľa tejto zmluvy, predmet zákazky bude zrealizovaný v súlade s platnou projektovou dokumentáciou, súvisiacimi predpismi, súvisiacimi slovenskými európskymi technickými normami;
2.	Predmet zákazky bude odovzdaný v lehote podľa bodu 4.1 tejto zmluvy bez omeškania. Ak zhotoviteľ bude realizovať stavbu v rozpore s touto zmluvou a bude v omeškaní s odovzdaním predmetu zákazky bez akýchkoľvek chýb a nedorobkov zhotoviteľ zaplatí objednávateľovi pokutu podľa bodov 11.1 a   11.3;

3.	Predmet zákazky bude zrealizovaný tak, aby energetický certifikát  (zabezpečuje  zhotoviteľ podľa bodu 8.40 tejto zmluvy) a príslušné fyzické odborné merania objednávateľa oprávnenými osobami preukázali, že stavebný objekt má mernú potrebu tepla, ktorá je nižšia alebo rovná hodnote 60 kWh (m2 a rok) mernej plochy objektu podľa zákona č.555/2005 a zákona č.300/2012 o energetickej hospodárnosti budov a vykonávacej vyhlášky č.364/2012 v platnom znení. 
Ak zhotoviteľ skutočnosť nižšieho limitu mernej potreby tepla ako 60 kWh (m2 a rok) mernej plochy objektu ku dňu odovzdania a prevzatia predmetu zmluvy nepreukáže, objednávateľ časť zostatku zmluvnej ceny vo výške potrebných nákladov nápravných opatrení na dosiahnutie žiadaného limitu nemusí zhotoviteľovi uhradiť, ale takto určenú cenu môže objednávateľ odrátať od celkovej zmluvnej ceny.
Toto ustanovenie neplatí, pokiaľ sa preukáže, že údaje v tepelnom posudku spoločnosti Stavoprojekt s.r.o., Prešov z termínu Jún 2018, číslo zákazky 18060, strana 13, tabuľka 13, projektovaná merná potreba tepla 58,79 kWh (m2.rok) sú chybné.
6.10.	Platby budú vykonávané bezhotovostným platobným stykom na účet zhotoviteľ a za zaplatenie faktúry sa považuje odpísanie fakturovanej čiastky z účtu objednávateľa v prospech účtu zhotoviteľa.
6.11.	Ak je objednávateľ v omeškaní s úhradou faktúry, môže zhotoviteľ účtovať objednávateľovi úrok z omeškania vo výške 0,3 % z nezaplatenej sumy za každý deň omeškania.  
Čl. 7.	Záručná doba a zodpovednosť za vady
7.1.	Zhotoviteľ zodpovedá za to, že predmet zmluvy je zhotovený podľa projektovej dokumentácie, oceneného výkazu výmer a podmienok zmluvy a že počas záručnej lehoty bude mať vlastnosti dohodnuté v  zmluve.
7.2.	Zhotoviteľ zodpovedá za vady, ktoré predmet má v čase jeho odovzdania objednávateľovi. Za vady, ktoré sa prejavili po odovzdaní diela zodpovedá zhotoviteľ iba vtedy, ak boli spôsobené porušením jeho povinností.
7.3.	Záručná lehota za vykonané práce je 60 mesiacov a začína plynúť odo dňa odovzdania diela objednávateľovi. Na zabudované prvky, na ktoré zhotoviteľ odovzdal pri odovzdaní a prevzatí diela záručné listy, sa vzťahuje záručná doba podľa týchto záručných listov.
7.4.	Zhotoviteľ sa zaväzuje začať s odstraňovaním prípadných vád predmetu plnenia v zmysle v bode 7.2. zmluvy do 7 dní od prevzatia písomného  uplatnenia oprávnenej reklamácie objednávateľa a vady odstrániť v čo najkratšom technicky možnom čase. 
7.5.	Zhotoviteľ nezodpovedá za vady diela, ktoré budú spôsobené použitím podkladov a veci poskytnutých objednávateľom a zhotoviteľ ani pri vynaložení všetkej starostlivosti nemohol zistiť ich nevhodnosť alebo na ňu upozornil objednávateľa  a ten na ich použití trval.
7.6.	Zhotoviteľ sa zaväzuje pre prípad vady diela, že počas záručnej doby má objednávateľ právo požadovať a zhotoviteľ povinnosť bezplatne odstrániť vady.
7.7.	Objednávateľ sa zaväzuje, že prípadnú reklamáciu vady diela uplatní bezodkladne po jej zistení písomnou formou u oprávneného zástupcu zhotoviteľa podľa čl. 1  zmluvy.
7.8.	Ak zhotoviteľ neodstráni vady v dohodnutej lehote, môže objednávateľ zabezpečiť ich odstránenie na náklady zhotoviteľa.
Čl. 8.	Podmienky vykonania diela
8.1.	Zhotoviteľ vykoná dielo na svoje náklady a na vlastné nebezpečenstvo. Zhotoviteľ sa zaväzuje pri výkone svojej činnosti postupovať s maximálnou zodpovednosťou a odbornou starostlivosťou, dodržiavať bezpečnosť a ochranu zdravia pri práci v zmysle vyhlášky č. 374/1990 Zb. o bezpečnosti práce  a ochrane zdravia pri práci na stavenisku a požiarnu ochranu.  Zhotoviteľ je povinný umiestniť na stavbe tabuľu s povinnými identifikačnými údajmi stavby v zmysle zákona č. 50/1976 Zb. a jeho súvisiacich a vykonávacích predpisov.
8.2.	Objednávateľ sa zaväzuje odovzdať zhotoviteľovi stavenisko pre vykonávanie stavebných prác zbavené práv tretích osôb v súlade s podmienkami projektovej dokumentácie do troch kalendárnych dní od nadobudnutia účinnosti zmluvy o dielo ak sa zmluvné strany nedohodnú inak. 
8.3.	Objednávateľ je povinný odovzdať stavenisko vypratané tak, aby zhotoviteľ mohol na ňom začať práce v súlade s projektom a s podmienkami zmluvy o dielo. Súčasne s odovzdaním staveniska odovzdá objednávateľ zhotoviteľovi aj všetky stavebné povolenia.
8.4.	Objednávateľ odovzdá zhotoviteľovi pri odovzdaní staveniska vytýčené základné smerové a výškové body. Objednávateľ súčasne presne vymedzí hranice staveniska.
8.5.	Súčasne s odovzdaním staveniska zabezpečí objednávateľ zriadenie ciest na príchod a príjazd na stavenisko.
8.6.	Objednávateľ k termínu odovzdania staveniska určí v prípade potreby zemníky o ploche ....... m2 a skládky odpadov a sute z realizácie stavebnej časti o ploche ...... m2 a prístup k nim. Zemníky a skládky budú v max. vzdialenosti ...... km od staveniska, náklady na zriadenie a likvidáciu týchto zariadení znáša zhotoviteľ.
8.7.	Objednávateľ odovzdá zhotoviteľovi projektovú dokumentáciu potrebnú na vykonanie diela v 2 vyhotoveniach v zmysle bodu 3.2 tejto zmluvy do 3 dní po odovzdaní staveniska.
8.8.	Prevádzkové, sociálne, prípadne aj výrobné zariadenie staveniska si zabezpečuje zhotoviteľ v súlade s projektovou dokumentáciou. Náklady na projekt, vybudovanie, prevádzkovanie, údržbu, likvidáciu a vypratanie zariadenia staveniska sú súčasťou zmluvnej ceny podľa čl.  5 tejto zmluvy.
8.9.	Stroje, zariadenia a materiály, ktoré zostali po likvidácii zariadenia staveniska sú majetkom zhotoviteľa.
8.10.	Zhotoviteľ zabezpečí na svoje náklady dopravu a skladovanie všetkých materiálov, stavebných hmôt a dielcov, výrobkov, strojov a zariadení a ich presun zo skladu na stavenisko.
8.11.	Zhotoviteľ odovzdá objednávateľovi najneskôr k termínu odovzdania a prevzatia diela nevyhnutné doklady podľa prílohy č. 14 Sadzobníka pre navrhovanie ponukových cien projektových prác a inžinierskych činností, ktorý vydala so súhlasom MVS SR firma UNIKA Bratislava v roku 2009. 
8.12.	Zhotoviteľ zabezpečí na svoje náklady stráženie staveniska. Na stavenisko môžu vstupovať iba poverení pracovníci objednávateľa.
8.13.	Zhotoviteľ zabezpečí v prípade potreby  na svoje náklady osvetlenie staveniska.
8.14.	Objednávateľ zodpovedá za to, že riadny priebeh stavebných prác zhotoviteľa nebude rušený neoprávnenými zásahmi tretích osôb.
8.15.	Zhotoviteľ zodpovedá za bezpečnosť a ochranu zdravia vlastných pracovníkov.
8.16.	Zhotoviteľ zodpovedá za čistotu a poriadok na stavenisku. Zhotoviteľ odstráni na vlastné náklady odpady, ktoré sú výsledkom jeho činnosti.
8.17.	Objednávateľ zabezpečí pre zhotoviteľa možnosť napojenia na odber elektrickej energie o príkone .... kW, úžitkovej vody o príkone ...... l/s a vo vzdialenosti max. 50 m od hraníc staveniska. Náklady na úhradu spotrebovaných energií hradí zhotoviteľ a sú súčasťou zmluvnej ceny podľa čl. 5 tejto zmluvy.
8.18.	Objednávateľ zabezpečí všetky rozhodnutia orgánov štátnej správy, potrebné pre vykonanie diela.
8.19.	Zhotoviteľ sa zaväzuje vyzvať objednávateľa na kontrolu všetkých prác, ktoré majú byť zakryté alebo sa stanú neprístupnými minimálne 3 pracovné dni vopred. Ak sa objednávateľ nedostaví a nevykoná kontrolu týchto prác, bude zhotoviteľ pokračovať v prácach. Ak objednávateľ bude dodatočne požadovať odkrytie týchto prác je zhotoviteľ povinný toto odkrytie vykonať na náklady objednávateľa, iba že sa pri dodatočnej kontrole zistí, že práce neboli riadne vykonané.
8.20.	Zhotoviteľ sa zaväzuje vyzvať minimálne 3 pracovné dni vopred objednávateľa k účasti na predpísaných skúškach.
8.21.	Zhotoviteľ je povinný viesť stavebný denník v rozsahu a spôsobom podľa prílohy č. 15 Sadzobníka pre navrhovanie ponukových cien projektových prác a inžinierskych činností, ktorý vydala so súhlasom MVS SR firma UNIKA Bratislava v roku 2009.
8.22.	Objednávateľ sa zaväzuje vykonávať technický dozor v rozsahu podľa prílohy č. 6 Sadzobníka pre navrhovanie ponukových cien projektových prác a inžinierskych činností, ktorý vydala so súhlasom MVS SR firma UNIKA Bratislava v roku 2009.
8.23.	Objednávateľ sa stáva postupne úhradou vystavených faktúr vlastníkom zhotovovaného diela.
8.24.	Zhotoviteľ sa zaväzuje najmenej 15 dní pred odovzdaním diela vyzvať objednávateľa zápisom do stavebného denníka na jej prevzatie.
8.25.	Podmienkou odovzdania a prevzatia diela je úspešné vykonanie všetkých skúšok predpísaných osobitnými predpismi, záväznými normami a projektovou dokumentáciou. Doklady o  týchto skúškach podmieňujú prevzatie diela.
8.26.	Zhotoviteľ sa zaväzuje odovzdať spolu s dielom aj jedno vyhotovenie projektovej dokumentácie so zakreslením všetkých zmien podľa skutočného stavu vykonaných prác.
8.27.	Dielo nebude zhotoviteľom odovzdané a objednávateľom prevzaté v prípade, že dielo bude mať akékoľvek drobné  nedorobky a nedostatky, ktoré samy osebe ani v spojení s inými nebránia plynulej a bezpečnej prevádzke (užívaniu). Tieto ojedinelé drobné nedostatky (zjavné vady) a nedorobky musia byť ku dňu odovzdania a prevzatia diela odstránené.
8.28.	Vadou (nedostatkom) sa rozumie odchýlka v kvalite, rozsahu a parametroch diela stanovených projektovou dokumentáciou, touto zmluvou a obecne záväznými technickými normami a predpismi.
8.29.	Nedorobkom sa rozumie nedokončená práca oproti projektu.
8.30.	Zhotoviteľ bude prostredníctvom vlastného zamestnanca, alebo zmluvne dohodnutou osobou a vo vlastnej réžii zabezpečovať výkon   (funkciu) koordinátora bezpečnosti v zmysle nariadenia vlády č. 396/2006 Z. z. o minimálnych bezpečnostných a zdravotných požiadavkách na stavenisko a súvisiacich predpisov v znení neskorších predpisov. Týmto zhotoviteľ preberá na seba všetky povinnosti vyplývajúceho z uvedeného predpisu, a teda aj prípadné postihy za nedodržiavanie podmienok uvedených v predpise.  Meno koordinátora oznámi pri odovzdaní staveniska a zapíše do stavebného denníka a zároveň odovzdá doklad oprávňujúci uvedeného zamestnanca alebo zmluvne dohodnutú osobu na vykonávanie tejto činnosti.
8.31.	Kvalita prác a dodávok musí byť realizovaná v zmysle platných legislatívnych noriem týkajúcich sa predmetu diela. Stavba musí byť vyhotovená podľa platnej projektovej dokumentácie a pri dodržaní  jej parametrov, platných STN, technologických postupov, všeobecne záväzných technických požiadaviek na stavbu, platných právnych, prevádzkových a bezpečnostných predpisov, v súlade s rozhodnutiami dotknutých orgánov štátnej správy a samosprávy a organizácií v povoľovacom konaní.
8.32.	Všetky materiály a technológie použité v procese realizácie diela musia byť platne certifikované resp. musia byť v súlade so zákonom o certifikácii a preukázaní zhody výrobkov. 
8.33.	Zhotoviteľ v rámci zmluvnej ceny zabezpečí aj zaškolenia zástupcov objednávateľa  na manipuláciu s technickými a technologickými zariadeniami a odovzdá príslušnú prevádzkovú dokumentáciu.
8.34.	V prípade, že na čas potrebný pre plynulý priebeh stavebných prác zhotoviteľ pri preukázateľnom vynaložení všetkého úsilia nemôže niektoré výrobky alebo hmoty predpísané projektovou dokumentáciou  obstarať, môže objednávateľ súhlasiť s použitím náhradných (ekvivalentných) hmôt alebo výrobkov, ale len ak použitie náhradných hmôt alebo výrobkov zhotoviteľ navrhuje so súhlasom generálneho projektanta a v prípade, že náhrada bude mať dosah na požiarnu bezpečnosť stavby  tak aj OR HaZZ (Okresné riaditeľstvo hasičského a záchranného zboru) a pokiaľ sa tým nezníži akosť prác a neprekročí dohodnutá cena diela.
8.35.	Objednávateľ zároveň umožňuje použitie ekvivalentného riešenia. Pri použití ekvivalentného riešenia niektorých druhov materiálov, výrobkov  a technologických zariadení musia mať tieto minimálne vlastnosti (parametre) zodpovedajúce vlastnostiam (parametrom), ktoré sú uvedené v súťažných podkladoch. Posúdenie rovnocennosti (ekvivalentnosti) je výlučne v kompetencii objednávateľa. Návrh na ekvivalent zhotoviteľ predkladá objednávateľovi so súhlasom generálneho projektanta a v prípade, že náhrada bude mať dosah na požiarnu bezpečnosť stavby tak aj OR HaZZ (Okresné riaditeľstvo hasičského a záchranného zboru) pokiaľ sa tým nezníži akosť prác a neprekročí dohodnutá cena diela. 
8.36.	V prípade návrhu ekvivalentného riešenia zhotoviteľa, ktoré bude vyžadovať prepracovanie, vypracovanie, dopracovanie resp. inú zmenu projektovej dokumentácie, bude so súhlasom objednávateľa celý rozsah zmeny projektovej dokumentácie zabezpečovať a financovať na vlastné náklady zhotoviteľ . V prípade  realizácie dielenskej projektovej dokumentácie zabezpečí túto zhotoviteľ za úhradu, ktorá je kalkulovaná v jeho súťažnej ponuke v rozpočte. Návrh ekvivalentného riešenia nemôže byť dôvodom predĺženia lehoty realizácie. Posúdenie a konečné odsúhlasenie rovnocennosti (t. j. ekvivalentnosti) je výlučne v kompetencii objednávateľa.
8.37.	Práce na predmete zmluvy musia spĺňať podmienky stanovené vo Všeobecných technických podmienkach stavebných schválených Ministerstvom výstavby a verejných prác SR, garantovaných Zväzom stavebných podnikateľov a vydaných v roku 2007.
8.38.	Ak bude v súvislosti s realizáciou predmetu zmluvy potrebné umiestnenie alebo premiestnenie dopravného značenia, presmerovanie dopravy a s tým súvisiace vypracovanie projektu a vykonanie inžinierskej činnosti, obstará ho zhotoviteľ za úhradu kalkulovanú v rámci zmluvného rozpočtu zhotoviteľa. Prípadné škody, ktoré by vznikli zanedbaním povinností zhotoviteľa v tejto súvislosti, bude hradiť zhotoviteľ. V prípade, že zo strany vlastníkov, správcov alebo nájomcov komunikácií alebo iných oprávnených osôb  dôjde k udeleniu pokuty, alebo inej sankcie, resp. iného oprávneného nároku voči objednávateľovi, z dôvodu pochybenia na strane zhotoviteľa, túto znáša a uhradí v určenej lehote zhotoviteľ.
8.39.	Zhotoviteľ zabezpečí povolenie pre prípad potreby užívania verejných plôch a na rozkopávky. Zhotoviteľ znáša úhradu nákladov vrátane správnych poplatkov kalkulovanú v rámci zmluvného rozpočtu zhotoviteľa. Zodpovednosť voči orgánu, ktorý užívanie povoľoval, resp. zodpovednosť v zmysle udeleného povolenia  preberá na seba zhotoviteľ. Prípadné škody, ktoré by vznikli zanedbaním jeho povinností v tejto súvislosti, bude hradiť zhotoviteľ. V prípade, že zo strany vlastníkov, správcov alebo nájomcov verejných plôch alebo iných oprávnených osôb dôjde k udeleniu pokuty, alebo inej sankcie, resp. iného oprávneného nároku voči objednávateľovi, z dôvodu pochybenia na strane zhotoviteľa, túto znáša a uhradí v určenej lehote zhotoviteľ.
8.40.	Zhotoviteľ pri odovzdávaní ukončenej stavby odovzdá objednávateľovi aj protokol o  energetickej certifikácii budovy, v zmysle zákona č. 555/2005 Z. z. o energetickej hospodárnosti budov v platnom znení, ako súčasť dokladov odovzdávaných pri protokolárnom odovzdávaní stavby. Stavba musí byť pri odovzdaní označená energetickým štítkom v zmysle uvedeného zákona. Zhotoviteľ znáša úhradu nákladov vrátane správnych poplatkov kalkulovanú v rámci zmluvného rozpočtu zhotoviteľa.
8.41.	Vytýčenie podzemných vedení inžinierskych sietí je povinný u ich správcov zabezpečiť pred začatím prác zhotoviteľ za úhradu kalkulovanú v rámci rozpočtu zhotoviteľa. Zhotoviteľ znáša úhradu nákladov vrátane správnych poplatkov kalkulovanú v rámci zmluvného rozpočtu zhotoviteľa. Prípadné škody, ktoré by vznikli zanedbaním jeho povinností v tejto súvislosti, bude hradiť zhotoviteľ. V prípade, že zo strany vlastníkov, správcov, užívateľov alebo nájomcov podzemných aj nadzemných inžinierskych sietí resp. iných oprávnených osôb dôjde k udeleniu pokuty, alebo inej sankcie (požiadavky), resp. oprávnenému nároku voči objednávateľovi, z dôvodu pochybenia na strane zhotoviteľa, túto znáša a uhradí v určenej lehote zhotoviteľ.
8.42.	Zhotoviteľ je povinný na stavenisku udržiavať poriadok a čistotu.  Nakladanie s odpadmi, je uchádzač povinný realizovať v zmysle príslušných právnych predpisov upravujúcich nakladanie s odpadmi a  podľa podmienok uvedených v povolení na realizáciu stavby, t.j. vrátane dokladovania o naložení s odpadom a je povinný vypracovať plán o nakladaní s odpadom a nechať ho overiť v prípade potreby (odsúhlasiť) príslušným orgánom. Náklady na odstránenie, likvidáciu a uskladnenie odpadu a náklady na vypracovanie plánu o nakladaní s odpadom a prípadné odsúhlasenie sú uchádzačom kalkulované v rozpočte. Prípadné škody, ktoré by vznikli zanedbaním jeho povinností v tejto súvislosti, bude hradiť zhotoviteľ. V prípade, že zo strany vlastníkov, správcov alebo nájomcov, resp. iných oprávnených osôb  dôjde k udeleniu pokuty, alebo inej sankcie, resp. oprávnenému nároku voči objednávateľovi, z dôvodu pochybenia na strane zhotoviteľa, túto znáša a uhradí v určenej lehote zhotoviteľ.
8.43.	Zhotoviteľ je povinný pri realizácii predmetu zákazky dbať na to, aby nedošlo vplyvom jeho činnosti k poškodeniu susedných nehnuteľností. Prípadné škody, ktoré by vznikli zanedbaním jeho povinností v tejto súvislosti, bude hradiť zhotoviteľ. V prípade, že zo strany vlastníkov, správcov alebo nájomcov susedných nehnuteľností dôjde k udeleniu pokuty, alebo inej sankcie voči objednávateľovi, z dôvodu pochybenia na strane zhotoviteľa, túto znáša a uhradí v určenej lehote zhotoviteľ.
8.44.	Zhotoviteľ bude povinný vytýčiť stavbu  osobou oprávnenou na geodetické a kartografické práce. Náklady za uvedenú činnosť sú zhotoviteľom kalkulované v rozpočte. V prípade, že zo strany správneho orgánu dôjde k udeleniu pokuty, alebo inej sankcie voči objednávateľovi, z dôvodu pochybenia na strane zhotoviteľa, túto znáša a uhradí v určenej lehote zhotoviteľ.

Čl. 9.	Stavenisko
9.1.	Zhotoviteľ v prípade staveniska bude postupovať v súlade s ustanoveniami  zákona  č. 50/1976 Zb.  v znení neskorších predpisov – stavebný zákon a ustanoveniami § 13 vyhlášky MŽP SR  č. 532/2002 Z. z. 
9.2.	Zhotoviteľ vybuduje zariadenie staveniska podľa plánu organizácie výstavby, zabezpečí viditeľné označenie stavby, zabezpečí zriadenie ciest na príchod a príjazd na stavenisko a priestor na zariadenie  staveniska a prístup k nemu. V prípade potreby uzatvorí s majiteľom pozemku zmluvu o  prenájme časti pozemku mimo areálu staveniska, ktorý bude potrebný k vybudovaniu zariadenia staveniska.
9.3.	Prevádzkové, sociálne, prípadne aj výrobné zariadenia staveniska zabezpečuje zhotoviteľ.
9.4.	Úhrady za vybudovanie, prevádzkovanie, údržbu, likvidáciu a vypratanie zariadenia staveniska sú súčasťou dohodnutej ceny v zmysle článku 5.
9.5.	Zhotoviteľ zodpovedá za čistotu komunikácií, po ktorých dováža materiál a mechanizmy a za poriadok a bezpečnosť na stavbe. Prípadné škody z porušenia tejto povinnosti  uhradí  zhotoviteľ.
9.6.	Zhotoviteľ zabezpečí na svoje náklady stráženie staveniska, na ktoré môžu vstupovať iba oprávnení zamestnanci objednávateľa a zodpovedá za ochranu životného prostredia i okolitých  priestorov, a dodržiavanie nočného a nedeľného pokoja. 
9.7.	Zhotoviteľ uhradí počas výstavby všetky náklady na energie na stavbe, vrátane zabezpečenia ch dočasných prípojov a meračov. Konkrétne podmienky prevodu budú uvedené v zápise z odovzdania a prevzatia staveniska.
Čl. 10.	Stavebný denník
10.1.	Odo dňa odovzdania a prevzatia staveniska je zhotoviteľ povinný viesť stavebný denník. Do stavebného denníka sa zapisujú podrobne postup prác s výkazmi výmer prevedených prác a všetky skutočnosti rozhodné pre plnenie zmluvy (najmä údaje o časovom postupe prác a ich akosti, zdôvodnenie odchýlok vykonávaných prác od projektovej dokumentácie, údaje dôležité na posúdenie hospodárnosti prác a ich posúdenie orgánmi štátnej správy a pod.). Súčasťou denníka bude fotodokumentácia v elektronickej podobe z prevádzania výstavby, kde budú zaznamenané všetky skutočnosti, ktoré sú podkladom pre ocenenie prevedených prác, a ktoré budú neskoršou stavebnou činnosťou zakryté (hlavne podkladné konštrukcie a strešné vrstvy, vrstvy zatepľovacieho systému ap.)
10.2.	Objednávateľ má právo k zápisom uvádzať svoje stanovisko. V priebehu pracovného času musí  byť denník na stavbe trvale prístupný. Povinnosť viesť stavebný denník sa končí odovzdaním a prevzatím riadne dokončeného diela.
10.3.	Stavbyvedúci a technický dozor objednávateľa budú určení a zapísaní do stavebného denníka pri odovzdaní a prevzatí staveniska. Ku zmenám osôb poverených výkonom funkcie  stavbyvedúceho a technického dozoru objednávateľa alebo rozsahu ich  oprávnenia  postačí písomné oznámenie druhej zmluvnej strane doporučeným listom.
10.4.	Stavebný denník sa skladá z úvodných listov, z denných záznamov a príloh. Úvodné listy obsahujú: 
a)	základný list, v ktorom sú uvedené: názov a sídlo objednávateľa , generálneho projektanta, zhotoviteľa, technického dozoru objednávateľa a zmeny týchto údajov,
b)	identifikačné údaje stavby podľa projektovej dokumentácie, 
c)	prehľad zmlúv, vrátane ich dodatkov,
d)   zoznam dokladov a úradných opatrení týkajúcich sa stavby, jej zmien   a doplnkov
e)   prehľad skúšok každého druhu.

Denné záznamy: - sa píšu do knihy s očíslovanými listami jednak pevnými a jednak perforovanými na dva oddeliteľné priepisy, pokiaľ sa strany nedohodnú na väčšom počte priepisov. Perforované listy sa číslujú zhodne s pevnými listami. Denné záznamy sa môžu písať aj na voľné listy s priepismi očíslovanými a dátumovanými zhodne s originálom. 
Prílohy: - v denníku sa vyznačia doklady, ktoré sa v jednom vyhotovení (buď v prvopise, alebo odpise) ukladajú priamo na stavenisku. Ide najmä o:
a) osobitné výkresy dokumentácie a odchýlky od projektovej dokumentácie,
b) rozhodnutia orgánov a organizácií k prekopávkam, zmenám dopravných značení, 
c) záznam o zameraní skutkového stavu podzemných vedení správcom siete,
d) priebežné záznamy o skúškach realizovaných zhotoviteľom na overenie kvality diela,
e) kontrolné zamerania počas montáže – výškové, osové a polohové,
f) zápisy z kontrolných dní, 
g) platné certifikáty resp. platné doklady o zhode do stavby zabudovaných stavebných výrobkov, ktoré musia byť v overenej kópii uložené v stavebnom denníku a prístupné kedykoľvek na kontrolu;   
10.5.	Denné záznamy čitateľne zapisuje a podpisuje stavbyvedúci, prípadne jeho zástupca v ten deň, keď sa práce vykonali, alebo keď nastali okolnosti, ktoré sú predmetom zápisu. Len výnimočne, s uvedením dôvodu, môže tak urobiť nasledujúci deň. Pri denných záznamoch sa nesmú vynechať voľné miesta. Okrem stavbyvedúceho môže robiť záznamy v denníku technický dozor objednávateľa, pracovník generálneho projektanta poverený výkonom autorského dozoru, ďalej orgány štátneho stavebného dohľadu, prípadne iné príslušné orgány štátnej správy a na to splnomocnení zástupcovia objednávateľa a zhotoviteľa.
10.6.	Ak stavbyvedúci nesúhlasí s vykonaným záznamom objednávateľa alebo generálneho projektanta, je povinný pripojiť k záznamu do 3-och pracovných dní svoje vyjadrenie. O tomto nesúhlasnom zápise upovedomí aj zástupcu objednávateľa a to v lehote najneskôr do troch kalendárnych dní od zápisu. V prípade, že vyjadrenie pripojené nebude, má sa za to, že s obsahom záznamu súhlasí. 
10.7.	Zhotoviteľ je povinný najmenej raz do týždňa preukázateľne doručiť objednávateľovi  priepis záznamov zo stavebného denníka. Ak objednávateľ s obsahom záznamu nesúhlasí, je povinný preukázateľne doručiť svoje pripomienky zhotoviteľovi do 
1 kalendárneho týždňa  od doručenia záznamu, inak sa predpokladá, že s obsahom záznamu súhlasí.
10.8.	Zhotoviteľ je povinný uložiť druhý priepis denných záznamov oddelene od originálu tak, aby bol k dispozícii v prípade straty alebo zničenia originálu.     

         
Čl. 11.	Zmluvné pokuty
11.1.	Ak zhotoviteľ odovzdá dielo bez vád, chýb a nedorobkov uvedené v čl. 3 po termíne uvedenom v ods. 4.1, zaplatí zmluvnú pokutu vo výške 0,3 % z ceny uvedenej v ods. 5.2 za každý začatý deň omeškania.
11.2.	V prípade omeškania s vyprataním staveniska zaplatí zhotoviteľ zmluvnú pokutu vo výške 100 EUR  za každý deň omeškania.
11.3.	Za porušenie ustanovenia 6.4 tejto zmluvy zaplatí zhotoviteľ objednávateľovi pokutu vo výške 10 % z účtovanej zmluvnej ceny za práce a dodávky (položky rozpočtu), ktorých sa porušenie podľa bodu 6.4 dotýka. 
11.4.	Úhradu zmluvných pokút môže objednávateľ uplatniť jednostranným zápočtom z  faktúr, resp. konečnej faktúry.
Čl. 12.	Zodpovednosť za škodu
12.1.	Zhotoviteľ sa zaväzuje vykonať s prihliadnutím na okolnosti prípadu všetky opatrenia, potrebné na odvrátenie škody alebo na jej zmiernenie.
12.2.	Každá zmluvná strana, ktorá poruší povinnosť zo záväzkového vzťahu, je zodpovedná za škodu spôsobenú druhej strane.
12.3.	Zmluvná strana, ktorá spôsobila škodu druhej zmluvnej strane spôsobom uvedeným v bode 10.2., zbaví sa zodpovednosti, ak preukáže, že škoda bola spôsobená okolnosťou vylučujúcou zodpovednosť.
12.4.	Ak vznikne škoda na vykonaných prácach a materiáloch v období, v ktorom je zhotoviteľ povinný sa o ne starať, zhotoviteľ odstráni škodu na vlastné náklady, aby vykonané práce a materiály boli uvedené do pôvodného stavu.
12.5.	Zhotoviteľ zodpovedá za škodu na diele spôsobenú vlastným zavinením počas svojich pracovných postupov pri odstraňovaní vád v rámci zodpovednosti za vady alebo záruky, ako aj za škodu spôsobenú tými, ktorých použil na realizáciu diela.
12.6.	Zhotoviteľ sa zaväzuje na dobu od prevzatia staveniska až do doby odovzdania stavby  objednávateľovi zabezpečiť finančné krytie poistením zodpovednosti za škodu, ktorá vznikne  na stavbe, ale aj  inému subjektu v súvislosti so stavebnými a montážnymi prácami vykonávanými na stavbe, uvedenej v čl. 3 bod 3.1 zmluvy. Relevantnú platnú a potvrdenú poistnú zmluvu zhotoviteľ predloží objednávateľovi ku dňu jeho potvrdenia tejto zmluvy. V prípade nepredloženia takejto poistnej zmluvy objednávateľ odstúpi od tejto zmluvy o diele, pričom všetky škody spôsobené takýmto konaním zhotoviteľ zaplatí objednávateľovi vo výške skutočnej škody.        
Čl. 13.	Vyššia moc
13.1.	Pre účely  zmluvy sa za vyššiu moc považujú prípady, ktoré nie sú závislé, ani ich nemôžu ovplyvniť zmluvné strany, napr. vojna, mobilizácia, štrajk, živelné pohromy, atď.
13.2.	Ak sa splnenie  zmluvy stane nemožným do 1 mesiaca od vyskytnutia sa vyššej moci, strana, ktorá sa bude chcieť odvolať na vyššiu moc, požiada druhú stranu o úpravu zmluvy vo vzťahu k predmetu, cene a času plnenia. Ak nedôjde k dohode, má strana, ktorá sa odvolala na vyššiu moc, právo odstúpiť od zmluvy. Účinky odstúpenia nastanú dňom doručenia oznámenia.

Čl. 14.	Ostatné ustanovenia
14.1.	Zhotoviteľ bude informovať objednávateľa o stave rozpracovaného diela na pravidelných poradách, ktoré bude zvolávať objednávateľ podľa potreby, najmenej raz za 2 týždne.
14.2.	Objednávateľ a zhotoviteľ sa zaväzujú, že obchodné a technické informácie, ktoré im boli zverené zmluvným partnerom nesprístupnia tretím osobám bez jeho písomného súhlasu, alebo tieto informácie nepoužijú pre iné účely, ako pre plnenie podmienok  zmluvy.
14.3.	Zhotoviteľ bude pri plnení predmetu  zmluvy postupovať s odbornou starostlivosťou. Zaväzuje sa dodržiavať všeobecne záväzné predpisy, technické normy a podmienky  zmluvy. Zhotoviteľ sa bude riadiť pokynmi objednávateľa, zápismi a dohodami oprávnených pracovníkov zmluvných strán a rozhodnutiami a vyjadreniami dotknutých orgánov štátnej správy. Zhotoviteľ v záujme dosiahnutia zodpovedajúcej kvality stavebného diela použije v zmysle stavebného zák. č. 50/1976 Zb. v znení neskorších predpisov na jeho realizáciu len stavebné výrobky spĺňajúce podmienky zák. č. 90/1998 Z. z. o stavebných výrobkoch v znení neskorších predpisov, resp. vyhlášky č. 246/1995 Z. z. o certifikácii výrobkov a príslušné doklady predloží objednávateľovi ku kontrole pred ich zabudovaním a súhrne pri preberacom konaní diela.
14.4.	Zhotoviteľ sa zaväzuje, že umožní vstup na stavenisko zamestnancom kontrolných orgánov Slovenskej republiky, s cieľom odsúhlasiť alebo skontrolovať priebeh prác. Zhotoviteľ bude maximálne súčinný pri prevádzaní kontrol objednávateľom, ale aj zástupcami Slovenskej republiky. Zároveň bude súčinný  aj po odovzdaní stavby bez chýb a nedorobkov, po vyplatení celej dohodnutej ceny v lehote najmenej 5 rokov po odovzdaní stavby.
14.5.	Zhotoviteľ sa zaväzuje, že najneskôr ku dňu prevzatia staveniska predloží kópiu platnej Poistnej zmluvy na krytie rizík zo stavebnej výroby pri realizácii zákazky.
14.6.	Ak uzavreté dohody majú vplyv na predmet alebo termín splnenia záväzku, musí byť súčasťou  dohody aj spôsob úpravy ceny.  Takáto dohoda je podkladom pre vypracovanie dodatku k  zmluve.
14.7.	Zmluvné strany majú právo ukončiť platnosť  zmluvy z dôvodov závažného porušenia ustanovení  zmluvy ktoroukoľvek zo zmluvných strán:
•	výpoveďou s  1-mesačnou výpovednou lehotou 
	alebo
•	odstúpením od zmluvy.
14.8.	Výpovedná lehota začína plynúť prvým dňom nasledujúceho mesiaca po doručení výpovede druhej zmluvnej strane.
14.9.	Za závažné porušenie  zmluvy sa považuje:
•	prekročenie lehoty splatnosti faktúr objednávateľom  o viac ako 20 dní,
•	prekročenie termínov zhotovenia diela uvedených v čl. 4 o viac ako 7 dní,
•	neprevzatie staveniska zhotoviteľom v lehote uvedenej v čl. 8., bod 8.2.  zmluvy.
14.10.	V prípade dočasného prerušenia alebo definitívneho zastavenia prác na diele z dôvodov na strane objednávateľa, zaplatí objednávateľ zhotoviteľovi skutočne vynaložené náklady.

Čl. 15.	Záverečné ustanovenia
15.1.	Práva a povinnosti oboch zmluvných strán, pokiaľ nie sú stanovené touto zmluvou, sa riadia Obchodným zákonníkom a súvisiacimi predpismi.
15.2.	Akékoľvek zmeny a doplnky  zmluvy sa budú robiť formou písomných dodatkov potvrdených obidvoma zmluvnými stranami.
15.3.	Obidve zmluvné strany sa zaväzujú ohlásiť všetky zmeny údajov dôležitých pre bezproblémové plnenie zmluvy, druhej zmluvnej strane.
15.4.	Neoddeliteľnou súčasťou  zmluvy sú:
•	Príloha č. 1    -  Ocenený výkaz výmer prác a súvisiacich dodávok;
15.5.	Táto zmluva je vyhotovená v piatich vyhotoveniach, z ktorých zhotoviteľ obdrží dve vyhotovenia a objednávateľ tri vyhotovenia.
15.6.	Zmluva nadobúda účinnosť do 5 dní po uzavretí zmluvy o pridelení nenávratných finančných príspevkov medzi objednávateľom a poskytovateľmi nenávratných finančných príspevkov. V prípade nezískania finančných príspevkov uvedených vyššie v čl. 15.6 do 24 mesiacov od uzatvorenia zmluvy sa platnosť zmluvy ukončí bez finančných nárokov zmluvných strán. 

V Giraltovciach dňa            	V Giraltovciach dňa            

Za zhotoviteľa :                                                	Za objednávateľa:

   ...................................................                         ....................................................
            meno a podpis	                                                         Mgr. Ján Rubis
	štatutárneho orgánu zhotoviteľa                              primátor mesta